dévyo vamrya ítyetā vā́ etádakurvata yáthā-yathaitádyajñásya śiró'chidyata tā́bhirevaìnametatsámardhayati kr̥tsnáṃ karoti bhūtásya prathamajā ítīyam vaí pr̥thivī́ bhūtásya prathamajā tádanáyaivaìnametatsámardhayati kr̥tsnáṃ karoti makhásya vo'dya śíro rādhyāsaṃ devayájane pr̥thivyā́ makhā́ya tvā makhásya tvā śīrṣṇa ítyasā́veva bándhuḥ